GiliGold/VAD_KnessetCorpus huggingface dataset:
<נעה בן שבת: נגיד ביום תחילתו של הפיקוח הווטרינרי הארצי.
<מירה סלומון: יום תחילתו של הפיקוח הווטרינרי הארצי הוא ב-252.
<מירה סלומון: סעיף 253 קובע את התחילה וסעיף 252 קובע שתחילתו של סימן זה ביום תחילתו של הפיקוח הווטרינרי הארצי.
<מירה סלומון: אולי בכל זאת את רוצה להשאיר את זה על 253.
<נעה בן שבת: אני מעדיפה שתהיה ודאות.
<מירה סלומון: ההערה הראשונה שלי הייתה שבסעיף קטן (4) ההגדרה של רופא ממשלתי נמצאת בסעיף 26 ולא בסעיף 1.
<נעה בן שבת: רשמתי את זה.
<מירה סלומון: הדבר השני שאני מבקשת לציין הוא ביחס לסעיף קטן (2).
<מירה סלומון: אמש אדוני הסכים לבקשה של ארגון הרופאים הווטרינריים שההקדמה או הקביעה של המועד תיעשה בהסכמת השר, שר האוצר, שר הבריאות ובאישור הוועדה.
<מירה סלומון: כך זכור לי.
<נעה בן שבת: הקמת התאגיד?
אלי אלאלוף: לא אישור כמו הודעה לוועדה.
<מירה סלומון: הודעה.
<מירה סלומון: סליחה.
<מירה סלומון: הודעה לוועדה.
<נעה בן שבת: את אומרת שהסעיפים האלה הם סעיפים שלא קיימים?
<נעה בן שבת: נפנה לסעיפים בהם מדובר.
<נעה בן שבת: הכוונה היא לאותם סעיפים שחלים בתקופת המעבר, לכל הסעיפים בהוראות העונשין, בהוראות העיצום הכספי שחלים בתקופת המעבר, שקראנו קודם.
<נעה בן שבת: לא סעיפים חדשים.
<נעה בן שבת: אנחנו נמספר אחר כך, אבל זאת הכוונה.
<נעה בן שבת: עכשיו אנחנו מגיעים לנושא העובדים.
<נעה בן שבת: אנחנו עכשיו בסעיף טז בעמוד 85.
<נעה בן שבת: מובא כאן נוסח בו חלו כל מיני שינויים.
<נעה בן שבת: בדרך כלל מתאפשר לנו לראות את הדברים בצורה יותר מעמיקה ולבחון נוסחים לפני שהם מגיעים לוועדה, אבל בסד הזמנים ראינו את זה לפני זמן קצר.
אלי אלאלוף: לפני שנעבור לסעיפים, אני מבקש לשמוע מה עשיתם בדיון הארוך שקיימתם.
<אפרים מלכין: בדיון הארוך, במהות לא היו איזה שהם חידושים.
<אפרים מלכין: זה היה בעיקר אלמנטים של ניסוחים.
<אפרים מלכין: אני אומר את העקרונות לפרוטוקול וכדי שיהיה ברור לכולם.
<אפרים מלכין: אנחנו השתדלנו ככל הניתן לייצר מצב שבו העובד הוא שקוף מי המעביד שלו.
<אפרים מלכין: זאת אומרת, הוא עובר עם כל הזכויות שלו, עם כל תנאי העבודה שלו, עם הרציפות שלו לפנסיה תקציבית.
אלי אלאלוף: אם יש לו.
<אפרים מלכין: אם יש לו.
<אפרים מלכין: יש לנו גם את השנתיים שבהם בכל מקרה העובד הוא עובד הרשות המקומית אבל בשנתיים האלה כבר נקבע היקף משרה שהוא עושה לצורך הפעולות שעשויות לעבור לתאגיד.
<אפרים מלכין: את אותו דבר אנחנו מבטיחים לאפשר למי שירצה כמובן לעבור לתאגיד ולהמשיך לעשות את אותו הדבר.
<אפרים מלכין: ההבדל היחידי הוא שכאן הוא היה באותו חלק של הפיקוח ברשות המקומית וזה עובר לתאגיד.
<אפרים מלכין: אני לא אכנס לכל הפרטים אבל בגדול זה נותן איזושהי רשת ביטחון של תנאי פרישה לאותם עובדים.
<אפרים מלכין: או שיגידו, עזוב אותי, לא יודע מי התאגיד, לא יודע מה יהיה שם, תן לי תנאי פרישה מקובלים שיהיו ברשויות המקובלות בעוד שש שנים או כאשר זה יהיה, תן לי לפרוש וללכת הביתה או עובד שיבוא ויגיד שבאתי, עברתי, ראיתי שאני לא מסתדר, לא מצליח, גם תהיה לו תקופה של עד שנה בה הוא יוכל להגיד שהוא עוזב ומובטח לו שאנחנו כממונה על השכר נאשר את התנאים האלה, את אותם תנאים מוסכמים, לתקופה של שנה מיום המעבר כאשר השנה נמדדת אינדיבידואלית.
<אפרים מלכין: יתכן מצב שבו המעבר של עובדי מועצת הלול יהיה ביום מסוים, של חלק מעובדי הרשויות המקומיות יהיה במועד אחר ולכן לכל עובד בעצם יש את הביטחון של שנה מיום המעבר.
אלי אלאלוף: לפי המידות שלו.
<אפרים מלכין: כן.
<אפרים מלכין: אלה בגדול העקרונות.
אלי אלאלוף: אני שומע שש שנים, זאת אומרת שהודעתם על רצועת ביטחון של שנתיים נוספות?
<אפרים מלכין: לא.
<אפרים מלכין: אני מעריך ששש השנים יהיה היום בו אותן רשויות שכנראה לא ירצו לעשות את הפעילות, זה יהיה המועד פחות או יותר בו ראשוני העובדים יתחילו לעבור.
<אפרים מלכין: אני אומר שזאת הערכה אבל אין לי מושג.
<אפרים מלכין: אני לא יודע להגיד בצורה מדויקת אבל ההערכה שלנו שראשוני העובדים – לא של מועצת הלול אלא של עובדי הרשויות המקומיות – שיתחילו לעבור, יש עובדים שעוברים לפני, אותם עובדים שאמורים לעשות את הפיקוח בשווקים ולא במשחטות, אלה אמורים לעבור פחות או יותר בעוד שש שנים.
<אפרים מלכין: כל הדבר הזה מותנה כמובן בהסכמות בינינו על שיתוף פעולה של ההסתדרות עם החוק ושהיא כמובן לא תשבות בגין החוק או בגין מעבר העובדים.
<אפרים מלכין: זה בגדול בשפה לא משפטית.
אלי אלאלוף: נשמע מה חושבים העובדים.
<אבי שפירא: שאלת הבהרה.
<אבי שפירא: סעיף 223 בנוסחו המתוקן הוקרא?
<נעה בן שבת: צריך להקריא את הסעיף בנוסחו המתוקן.
<אבי שפירא: אני חושב שזה בעצם הבסיס לכל החלק הזה.
אלי אלאלוף: יש לך התייחסות עניינית?
<אבי שפירא: במשך השעות שעמדנו בחוץ, הגענו לאותן הסכמות אליהן הגענו אתמול, בעזרתך אדוני היושב ראש, ואני מודה על כך.
<אבי שפירא: העיקרון שנקבע הוא שעצם העובדה שרשות מקומית תחליט לוותר על ביצוע המטלה הזאת של פיקוח בשווקים, לא יגרום לפגיעה ברופא הווטרינר הרשותי, ברופא הווטרינר שביצע את זה עד אותו רגע, ובעצם תינתן לו האפשרות להמשיך לבצע את המטלה הזאת.
אלי אלאלוף: בהנחיה מקצועית של הרגולטור.
<אבי שפירא: בוודאי.
<אבי שפירא: כלומר, זה היה העיקרון אליו הגענו אתמול אחרי כל הדיונים ואני רק יכול לברך על כך כי כל מה שקורה כאן לא יהיה על הצוואר שלנו.
<אבי שפירא: אני מודה לכולם.
<אבי שפירא: דבר טכני.
<אבי שפירא: מכיוון שהניסוחים נעשו ברגע האחרון, אני מבקש לעמוד כאן על דברים שיתכן שהתפספסו ונוצרו אי דיוקים וכתוצאה מכך שהנושא מטופל על ידי כל מיני גורמים שנכנסו ויצאו, כי זה בעצם החלק שהוא הכי מהותי לנו וחבל שברגע האחרון זה לא יהיה מדויק.
אלי אלאלוף: אין רגע אחרון.
אלי אלאלוף: זה ינוסח טוב.
<נעה בן שבת: אדוני, בדרך כלל אחריותנו המקצועית מחייבת אותנו לעבור על הדברים אבל לאור לחץ הזמן יש לנו חשש לטיב הדברים כפי שיצאו.
<נעה בן שבת: אנחנו נעשה את המיטב אבל אנחנו בסד זמנים באמת במצוקה בעניין הזה.
אלי אלאלוף: אני רק רוצה להגיד שלקחתם הרבה זמן כדי לא לגמור את הניסוח.
<שי בירן: קודם כל, תודה רבה לאדוני על אתמול.
<שי בירן: ישבנו עד 12:00 בלילה ובזכות החיבוק החזק שלך הבאת את הצדדים להסכמות שלפי דעתי מאפשרות לרפורמה לצאת לדרך, לכל הדברים הטובים לקרות ולעובדים לשמור על תנאי עבודתם במובן הרחב.
אלי אלאלוף: חברת הכנסת בירן, שמרנו לך מקום.
אלי אלאלוף: ידענו מתי תגיעי.
<שי בירן: חברי ממשרד האוצר כבר תיאר את ההסכמות ואני לא אחזור על דברים שכבר נאמרו.
<שי בירן: אני חושב שהסיבה שלקח לנו כל כך הרבה זמן היא שהרבה מההסכמות הן הסכמות שבדרך כלל לא שמים אותן בחוק.
<שי בירן: הן יחסית ספציפיות.
<שי בירן: למשל, כיצד מבטאים בחוק את זה שכוונתנו היא שווטרינר שעובד שבעים אחוזים משרה ומעבירים 12 אחוזים מהמשרה שלו שהיא פיקוח בשווקים לתאגיד, כיצד מבטאים בחוק שעדיין הוא ימשיך לעבוד בשבעים אחוזים משרה אבל בשני גופים שונים, 12 אחוזים בתאגיד והיתר ברשות המקומית.
<שי בירן: אני חושב שאחרי הרבה מאוד עבודה ובזכות שיתוף פעולה של כל הגורמים בלחץ זמן גדול, הגענו להסכמות על הניסוחים אבל צריך לעשות בקרת איכות שהחבילה עובדת טוב.
יעל גרמן: שתי שאלות פרילימינריות.
יעל גרמן: האחת, האם מרכז השלטון המקומי שותף להסכמים האלה?
<מירה סלומון: מרכז השלטון המקומי שותף לעקרונות שהוצגו כאן.
<מירה סלומון: אנחנו לא היינו שותפים לניהול הדיוק בפרטים והניסוח.
<מירה סלומון: בדיוק ברגעים אלה אני מקבלת את הנוסח כדי לעבור עליו.
<מירה סלומון: גם אני, כמו היועצת המשפטית של הוועדה, ממש ברגע האחרון מקבלות את המוצר להתייחסות ולעיון.
יעל גרמן: האם הווטרינרים של מועצת הלול, הווטרינרים של המשחטות של התרנגולות שיש להם תנאים שונים, האם גם הם שותפים וגם הם יעברו לתאגיד?
<אפרים מלכין: בהחלט.
אלי אלאלוף: אתמול כלל הדיונים בערב היו בנוכחות מנכ"ל מרכז השלטון המקומי שתרם הרבה מאוד להבנה הדדית.
מיכל בירן: זה הזמן לפרגן לך אדוני היושב ראש על מאמציך להגעה להסכמה.
יעל גרמן: זה מה שאמרו.
יעל גרמן: אני רוצה לומר שאם כל הצדדים מרוצים, אני יכולה לומר שאני אפילו לא מבקשת לדעת את הפרטים.
אלי אלאלוף: תקבלו אותם.
יעל גרמן: המטרה הייתה שבאמת לא יקפחו את הווטרינרים ושלא יתנהגו אליהם כמו אל חפץ.
יעל גרמן: אני מאוד מאוד מרוצה.
יעל גרמן: כמובן שהברכות לך.
אלי אלאלוף: גם לכם.
אלי אלאלוף: אני רוצה בנוכחותך להגיד כמה דברים.
אלי אלאלוף: ראשית, יש לך את כל הזמן להכין באותה רמה שהכנתם עד עכשיו את הנוסח של החוק הזה, לסיים גם את הפרק הזה.
אלי אלאלוף: יש לנו את יום ראשון וקבענו שאם צריך, נקרא את זה רק ביום ראשון.
אלי אלאלוף: אל תהיו בלחץ.
אלי אלאלוף: אני לא רוצה שעכשיו נכתוב ונתקן כל מילה שנייה.
אלי אלאלוף: בבקשה, קחי לעצמך את הזמן, שתפי את מי שאת מוצאת לנכון ותנסחו את החוק, את הפרק האחרון הרגיש הזה.
אלי אלאלוף: אנחנו נתחיל בישיבה ביום ראשון בשעה 11:00 קודם כל בקריאה הסופית של הפרק הזה.
<נעה בן שבת: אנחנו עכשיו נקריא את הנוסח?
אלי אלאלוף: אמרתי שאני מוכן עכשיו, אבל אם אנחנו רואים שזה מלחיץ אתכם, אני מוכן להתחיל ביום ראשון.
אלי אלאלוף: איך שתחליטו.
אלי אלאלוף: כאשר נסיים את ההקראה לשביעות רצון אנשי המקצוע שתרמו כל כך הרבה – נודה לשי ממשרד המשפטים אבל דרכו נודה לכל מי שהיה מעורב בחוק הזה כי באמת היה כאן צוות אדיר – תקבעו את הסטנדרט.
אלי אלאלוף: אני בטוח שגברת סלומון תסתכל על זה ונקבל את זה גמור.
אלי אלאלוף: כפי שאמרתי, אני אוהב הצבעות בהסכמה מלאה של כל המשתתפים בדיון.
<נעה בן שבת: אדוני, אני מציעה שכן נקרא עכשיו את העקרונות כדי שאפשר יהיה להכיר אותם ואפשר יהיה להתייחס אליהם, וכך נוכל לשפר את הנוסח עד יום ראשון ככל שנדרש.
<משה רפאלוביץ: אפשר לקבל נוסח כתוב?
אלי אלאלוף: זה בדיוק העניין.
אלי אלאלוף: יהיה נוסח מתוקן ביום ראשון.
<נעה בן שבת: ההסדר הזה כולל גם שינוי של ברירת המחדל של העסקת העובדים וגם שיפוי לשנתיים נוספות.
<נעה בן שבת: אדוני, ברשותך, אולי אפשר לחזור לסעיף 223 שהוא היה הסעיף שנגע למינוי והעברה.
<מירה סלומון: זה ללא שינוי ברירת המחדל.
<שי סומך: זה חייב להיות.
<נעה בן שבת: ברירת המחדל במשמעות שלה היא שברירת המחדל היא שהעובדים נשארים ברשות אלא אם כן הרשות מחליטה להעביר אותם.
<שי סומך: המודל הזה לא יכול להיות בלי שינוי.
אלי אלאלוף: בואו נקרא ואז נתקן.
<שי סומך: אני אתחיל בסעיף 222.
<שי סומך: 222.
<שי סומך: מינוי רופא וטרינר מוסמך בשווקים מבין עובדי הרשויות המקומיות מנהל היחידה הווטרינרית ימנה רופאים וטרינרים מבין עובדי הרשויות המקומיות אשר יהיו מוסמכים לבצע פיקוח וטרינרי על אתרי המכירה של מוצרי בשר ברשות שבה הם עובדים ובכלל זה על ההובלה של מוצרי בשר (בסימן זה – שווקים).
<שי סומך: 223.
<שי סומך: מינוי רופא וטרינר מוסמך בשווקים, מבין עובדי התאגיד והרשויות המקומיות על אף הוראות סעיף 222, מועצת רשות מקומית שבה הרופאים הווטרינרים המוסמכים בשווקים הם מבין עובדי הרשות, רשאית להודיע בכתב למנהל כי היא מעוניינת שכל הרופאים הווטרינרים שיהיו מוסמכים לבצע פיקוח וטרינרי בשווקיה לא יהיו מבין עובדי הרשות המקומית.
<שי סומך: החל במועד שצוין בהודעתה ובלבד שהמועד יחול 120 ימים לאחר מועד מסירת ההודעה לפחות.
<שי סומך: הודיעה הרשות המקומית כאמור, מנהל היחידה הווטרינרית ימנה רופאים וטרינרים מבין עובדי התאגיד אשר יהיו מוסמכים לבצע פיקוח וטרינרי בשווקים של אותה רשות מקומית החל במועד שציינה הרשות המקומית בהודעתה.
<שי סומך: הסעיף הקטן הזה ייכנס לתוקף בתום שנתיים אחרי ארבע שנים.
<שי סומך: מצא המנהל כי הרשות המקומית אינה מציעה די מועמדים לרופאים וטרינרים המוסמכים לפקח בשווקיה או שהיא מציעה מועמדים שאינם מתאימים לצורך מינויים לרופאים וטרינרים מוסמכים בשווקים, רשאי הוא להורות לפי המלצת מנהל היחידה הווטרינרית ולאחר שניתנה לרשות המקומית הזדמנות להשמיע את טענותיה, כי הרופאים הווטרינרים שיהיו מוסמכים לפקח בשווקיה של הרשות המקומית יהיו מבין עובדי התאגיד.
<שי סומך: אם מועצת רשות מקומית שבה הרופאים הווטרינרים המוסמכים בשווקים הם מבין עובדי התאגיד ביקשה בכתב מהמנהל שהרופאים הווטרינרים המוסמכים לבצע פיקוח וטרינרי בשווקים בתחומה יהיו מבין עובדי הרשות המקומית, והמנהל, לפי המלצת מנהל היחידה הווטרינרית, הסכים לבקשה, ימנה מנהל היחידה הווטרינרית את הרופאים הווטרינרים המוסמכים כאמור מבין עובדי הרשות המקומית.
<שי סומך: בסעיף 334, בסעיף קטן (ב), תתווסף פסקה (6) שתאמר:
<שי סומך: אני אקרא את סעיף השיפוי.
<מירה סלומון: אם אפשר להקריא את סעיף 334.
<שי סומך: תחילתו של סעיף 223(א) בתום שנתיים ממועד תחילתו של הפיקוח הווטרינרי הארצי.
<שי סומך: שש שנים ושלושה חודשים.
אלי אלאלוף: שימו לב שכאן התווספו שנתיים כרצועת ביטחון.
<נעה בן שבת: זה לא משפיע על תקופת המעבר.
<נעה בן שבת: תקופת המעבר נשארת ארבע שנים.
אלי אלאלוף: זה רק נותן יותר אפשרויות להעביר את העובדים מהרשות המקומית לתנאים טובים והוספנו להם תקופת היערכות יותר מתאימה.
אלי אלאלוף: אני שמח על ההסכמה שלכם ולא רק על ההחלטה של האוצר שהיא לא פחות חשובה.
<נעה בן שבת: אני רוצה לשאול לגבי סעיף 223(ב).
<נעה בן שבת: מצד אחד בנוסח הקודם היה כתוב שההחלטה של התאגיד להפעיל את הרופאים כולם או חלקם ואתה אומר שמעבירים את כל הפיקוח הווטרינרי.
<נעה בן שבת: לעומת זאת, החלטת הרשות לא חייבת להיות.
אלי אלאלוף: הפיקוח הווטרינרי הקשור לפיקוח בשווקים.
אלי אלאלוף: לא הכול.
<נעה בן שבת: עדיין ההחלטה היא הכול או לא כל יום, זאת אומרת, לקיחת כל האחריות על הפיקוח הווטרינרי בשווקים או לא לקחת.
<נעה בן שבת: אני רוצה להציע שבכל זאת בסעיף קטן (ב) תישאר הגמישות הזאת, שזה יהיה כולם או חלקם.
<נעה בן שבת: שתהיה אפשרות לקחת גם חלק מהעובדים כי זה מצב של חסר.
<נעה בן שבת: דיברנו על מצבים של חופשת לידה או איזשהו חסר ברשות המקומית ואז אפשר לקחת מעובדי התאגיד.
<שחר פרלמוטר: אני לא מבין את הסיטואציה הזאת.
<נעה בן שבת: הסיטואציה היא שהרשות המקומית לא מציעה מספיק עובדים וטרינרים ואז התאגיד מתערב.
<נעה בן שבת: האם הוא מתערב באמצעות זה שהוא מוציא לגמרי את הפיקוח הווטרינרי מהרשות המקומית או שהוא מתערב במובן זה שהוא מוסיף כוח אדם לרשות המקומית כדי להשלים את החסר שיכול להיות גם חסר זמני, חופשת לידה או איזושהי היעדרות זמנית.
<נעה בן שבת: אז השאלה אם זה יכול להיות משהו זמני או שזה משהו מוחלט כאשר הוא מתערב ולוקח את הפיקוח הווטרינרי ברשות.
אלי אלאלוף: אני הייתי רוצה שכל התהליך הזה יהיה בהסכמת שני הצדדים.
אלי אלאלוף: אם הרשות רוצה לקבל תגבור לתקופה נוספת והתאגיד יכול לעזור, שיעזור.
אלי אלאלוף: אם הרשות רוצה שתהיה הסכמה כפי שהוחלט להעביר, היא תבקש להעביר את החלק שלה לתאגיד.
אלי אלאלוף: שיהיה משא ומתן ותהיה הבנה.
<שי סומך: כאן הסעיף במהות שלו הוא סעיף שמטפל במצב שבו הרשות המקומית לא מתפקדת.
אלי אלאלוף: אף אחד לא רוצה להישאר במקום שהוא לא מתפקד.
<שי סומך: אני לא בטוח שצריכה להיות הסכמה.
אלי אלאלוף: אמרתי במובן הזה שיהיה בהידברות עם הרשות ולא יהיה מצב שאני אעשה רק מה שהתאגיד אומר.
אלי אלאלוף: אם הרשות רוצה לקבל עובדים נוספים לתקופה שהיא מפעילה את זה, יעזרו לה.
<שי סומך: בסעיף כתוב שההחלטה תהיה לאחר שתהיה זכות שימוע לרשות.
<שי סומך: חייבת להיות הידברות.
<מירה סלומון: בהמשך למה שאומר עורך דין סומך, כתוב שרשאי המנהל להורות לאחר ששמע את הרשות המקומית כי הרופאים הווטרינרים שיהיו מוסמכים לפקח בשווקיה של רשות מקומית יהיו מבין עובדי התאגיד.
<מירה סלומון: אפשר לקבל את ההצעה שהציעה היועצת המשפטית של הוועדה ולומר בהמשך "ורשאי הוא לאפשר כי עובדי התאגיד יתווספו, יתגברו".
<מירה סלומון: זאת אומרת, לתת שיקול דעת.
<מירה סלומון: הוא לא רק רשאי להורות או ליטול את כל הסמכויות או להשאיר את הסמכות בחסר אלא הוא גם יכול לתגבר מהתאגיד.
<מירה סלומון: כלומר, יהיה לו שיקול דעת רחב יותר.
<שי סומך: כולם או חלקם.
<נעה בן שבת: כולם או חלקם.
<מירה סלומון: אבל לא כתוב כולם או חלקם.
אלי אלאלוף: יוסיפו.
<אלי גורדון: זה לא ייצור איזושהי אנדרלמוסיה בתוך היחידה עצמה?
<אלי גורדון: \
אלי אלאלוף: חלק יהיו בהשאלה לרשות המקומית וחלק לא.
<מירה סלומון: זה יהיה בשיקול דעתך.
אלי אלאלוף: זה יהיה בשיתוף פעולה.
אלי אלאלוף: תשאירו אופציה להידברות.
<שי סומך: אני אקרא עכשיו את הסעיף לגבי השיפוי לרשויות המקומיות באותה תקופה של שנתיים.
משנה ז': 273ב.
משנה ז': תשלום אגרה בתקופה של שנתיים שתחילתה ביום תחילתו של הפיקוח הווטרינרי הארצי, יקראו את סעיף 247(א) ואת סעיף 248(1) כך שאחרי המלים "סכום האגרה הבסיסי" יבוא "באם השכר החודשי המשולם בפועל כדין לרופאים הווטרינרים העובדים ברשות מקומית מסוימת עולה על סכום האגרה הבסיסי, בתוספת ההפרש שביניהם ובסופו יבוא: לעניין זה, אם כל אחד מאלה: סעיף 29 לחוק יסודות התקציב, התשמ"ה-1985.
משנה ז': הוראות סעיף 23 לחוק התקציב לשנת הכספים 1982, התשמ"ב-1982.
משנה ז': הוראות סעיף 24 לחוק התקציב לשנת הכספים 1982, התשמ"ג-1983.
משנה ז': הוראות סעיף 24 לחוק התקציב לשנת הכספים 1984, התשמ"ד-1984.
משנה ז': סכום השכר החודשי המשולם בפועל כדין.
משנה ז': השכר החודשי הממוצע המשולם כדין לשנת 2015 לרופאים הווטרינרים העובדים ברשות המקומית וכן תוספות שהרשות המקומית מחויבת לשלם לפי הסכם קיבוצי החל מיום כ' בטבת תשע"ו, 1 בינואר 2016, ועד למועד תשלום השכר והיא שילמה אותם בפועל".
<מירה סלומון: אני מבקשת להבהיר ליתר ביטחון.
<מירה סלומון: ברור שמה שאנחנו אומרים עכשיו, אלה לא ההערות היחידות שיש לנו כי אנחנו צריכים ללמוד את החומר.
<מירה סלומון: אבל אחרי שאמרתי את זה, בעניין הסעיף הזה, 273ב שמדבר על קבלת כסף מהתאגיד, כמו גם בעניין סעיף 247 שגם עניינו בקבלת כסף מהתאגיד לרשויות המקומיות, צריכה להיקבע הוראה שאומרת מתי, כל כמה זמן אמור להתקבל הכסף הזה מהתאגיד לרשויות המקומיות.
<מירה סלומון: בהפסקה בבוקר שוחחנו עם נציג האוצר, עם עלי.
אלי אלאלוף: עלי, מה ההצעה שלך?
<עלי בינג: מקובל עלינו.
<נעה בן שבת: זאת העברה חודשית?
<עלי בינג: חודשית.
<עלי בינג: בגלל שהאגרה נגבית קצת ב-דיליי, הסכמנו עם מרכז השלטון המקומי שיהיה איחור נוסף.
<עלי בינג: דיברנו על חודשיים-שלושה או על חודשיים.
<מירה סלומון: אמרנו שוטף פלוס ששים.
<עלי בינג: חודשיים.
<עלי בינג: עד חודשיים.
<מירה סלומון: מהמועד שבו נגבתה האגרה.
<מירה סלומון: אני מפנה לסעיף 244.
אלי אלאלוף: אני לא הבנתי.
אלי אלאלוף: תקופה מסוימת אין מה להעביר כי בקופה אין כמעט שום דבר.
<מירה סלומון: לא זה מה שאמרנו, אדוני.
<מירה סלומון: האגרות נגבות על ידי התאגיד, 14 ימים לאחר תום החודש שבעדו משולמת האגרה.
<מירה סלומון: כך קובע סעיף 244.
<מירה סלומון: אם האגרה משתלמת בתוך 14 ימים לאחר תום החודש, היא תגיע אלינו עד שישים ימים לאחר מכן.
<עלי בינג: זה מקובל על שנינו.
<מירה סלומון: רק צריך לקבוע את זה בנוסח.
אלי אלאלוף: יהיה כתוב.
<נעה בן שבת: עוד דבר.
<נעה בן שבת: האגרה לפי סעיף 243(א) שהיא משולמת על ידי יבואן, תשולם כתנאי להגשת בקשה לתעודת שחרור ולא 14 ימים אחרי תום החודש.
<נעה בן שבת: את זה אמרנו עת דיברנו על תעודות השחרור.
<מירה סלומון: לא זכרתי עת דיברתי עם אלי אם העניין של תעודת השחרור היא ביחס לשווקים או ביחס למפעלים.
<מירה סלומון: כמובן צריך לייצר התאמה, שיהיו שישים ימים אחרי שלמעשה זה נקבע לתאגיד.
<מירה סלומון: זה היה העיקרון.
<מירה סלומון: עד שישים ימים.
<נעה בן שבת: אבל אלה לא יהיו שברירים.
<נעה בן שבת: בסך הכול יהיו 14 ימים אחרי החודש.
<נעה בן שבת: זאת אומרת, 14 פלוס שישים אחרי החודש שבעדו היא משולמת.
<נעה בן שבת: אנחנו נשאיר את זה כך בלי קשר לגבייה.
אלי אלאלוף: אחר כך יהיה תשלום כל חודש.
אלי אלאלוף: בתקווה שלא תהיה אינפלציה.
<נעה בן שבת: אם צריך סעיפי תחילה לאגרה, אנחנו נקבע סעיפי תחילה, ממתי היא מתחילה להיות משולמת, ממתי החובה לשלם את האגרה.
<נעה בן שבת: קראנו את סעיפי השיפוי.
אלי אלאלוף: לא קבעתם כלל חדש באוצר לגבי התשלומים של הספקים של האוצר?
<עלי בינג: זה בדיוק מה שמירה אמרה.
<עלי בינג: האמת היא שאני לא יודע.
<עלי בינג: אני יודע רק מהתקשורת.
<עלי בינג: אם אתה יודע משהו מהתקשורת, אתה אף פעם לא יודע.
<נעה בן שבת: אדוני, אנחנו יכולים לעבור לסעיף 334(טז) בו נקבעות ההוראות לגבי העברת העובדים אל התאגיד במקרה שמתקיים אחד התנאים של ההעברה.
<אורי אפלבום: "בתוך שלושה חודשים מיום מינויו יציע המנהל הכללי הראשון של התאגיד לעובדי המועצה לענף הלול ולעובדי רשות מקומית לעבור לתאגיד כעובדי התאגיד.
<אורי אפלבום: בחרה רשות מקומית שלא להעסיק את הרופאים הווטרינרים בשווקים כאמור בסעיף 223(א) ופעילות הפיקוח בשווקים תיעשה על ידי עובדי התאגיד, יציע המנהל הכללי של התאגיד ולרופא וטרינר שלגבי פעילותו נמסרה הודעה כאמור, לעבור לעבוד בפעילות האמורה בתאגיד בתוך חודש ימים שהרשות הודיעה על כך".
<נעה בן שבת: בסעיף קטן (ב), זה הרשות בחרה, כבר מסרה הודעה.
<נעה בן שבת: לפי הנוסח ששי הקריא, היא בחרה לא להעביר את העובדים.
<מירה סלומון: סעיף 223(א), בנוסח החדש.
אלי אלאלוף: הנוסח אומר שזה באישור מועצת העיר.
<נעה בן שבת: החלטת המועצה.
<נעה בן שבת: היא ביקשה בכתב מהמנהל.
<נעה בן שבת: אם הרשות המקומית הודיעה בכתב כי היא מעוניינת שכל הרופאים לא יהיו מבין עובדיה, מאותו מועד יציע להם המנהל הכללי של התאגיד להתקבל לתאגיד, בתוך חודש מיום שהרשות הודיעה על כך.
<אורי אפלבום: רוצים שזה יקרה מהר, כדי לא להשאיר אותם.
<נעה בן שבת: למרות שיכול להיות שיש לו עוד ארבעה חודשים.
אלי אלאלוף: שיהיה ברור שבתקופת הביניים מתחייבים שהאיש לא יישאר ללא שכר.
<אורי אפלבום: זה ברור.
<אורי אפלבום: הוא בינתיים ממשיך להיות מועסק על ידי הרשות המקומית.
<לירז דמביץ כהן: לא יהיה ואקום גם מבחינת הפיקוח ולא רק מבחינת הווטרינרים.
<לירז דמביץ כהן: הפיקוח הוא רציף.
אלי אלאלוף: אשרי המאמין ברשות המקומית.
אלי אלאלוף: אנחנו יודעים שלא כל הרשויות טובות.
אלי אלאלוף: אתם רוצים להגן על כולן, בצדק.
<אבי שפירא: לגבי סעיף (1) שבעצם מדבר על רופאי מפעלים שיעברו לתאגיד, הסעיף חל על עובדי המועצה לענף הלול ועובדי הרשות המקומית.
<נעה בן שבת: שמועסקים אולי בפיקוח במפעלים.
<אבי שפירא: בהגדרה של עובדי הרשות המקומית צריך לטפל כי הוספנו שם גם את המפעלים שלא בפיקוח משרד החקלאות.
<נעה בן שבת: אולי בעובדי הרשות המקומית נאמר או שמועסקים במפעלים.
<נעה בן שבת: בכל מקרה הם עוסקים בפיקוח וטרינרי.
<נעה בן שבת: או במפעלים או בשווקים ונפריד ביניהם ונבהיר שפסקה (1) מתייחסת לעובדים שמועסקים במפעלים.
<אבי שפירא: אני רק רוצה להבהיר כי הייתה איזושהי הבנה.
<אבי שפירא: משרד החקלאות יודע על המפעלים שלו ומשרד הבריאות יודע על המפעלים שהוא עוסק בהם.
<אבי שפירא: מדובר בעצם על כל המפעלים הן באחריות משרד החקלאות והן באחריות העתידית של משרד הבריאות ושכרגע מועסקים שם וטרינרים על ידי הרשויות המקומיות.
<אבי שפירא: הם אלה שעליהם חל סעיף (1).
אלי אלאלוף: כדאי לכתוב שמועסקים ויכול להיות גם במפעלים וגם בשווקים.
אלי אלאלוף: שני התפקידים.
<משה רפאלוביץ: לגבי השווקים, זה לא חל כאן אלא בפסקה הבאה.
<נעה בן שבת: אם כן, יש הפרדה בין סוגי העובדים, בין אלה שהם בשווקים ואלה שבמפעלים.
אלי אלאלוף: אבל זה יכול להיות אוו אדם שעושה את שניהם.
<עלי בינג: העובדים של המפעלים, הם רק במפעלים.
<אבי שפירא: במקרה הזה, בניגוד למה שאמרנו שבשווקים הם עושים דברים אחרים, כמעט בכל המקרים רופאי המפעלים הם במפעלים.
<מירה סלומון: בהמשך למה שנאמר כאן ואולי כהבהרה ואולי לשם דגש, פסקה (10) מגדירה מי הוא עובד המועצה לענף הלול ומי הוא עובד רשות מקומית.
<מירה סלומון: בעמוד 3 בחומר שחולק לנו יש לנו הגדרה מי הוא עובד רשות מקומית.
<מירה סלומון: האם ההגדרה מספקת?
<מירה סלומון: האם נוכח העובדה שיש התייחסות לשווקים צריך לשנות את ההגדרה?
<מירה סלומון: ההגדרה קיימת כאן וצריך להסתכל עליה ולראות מה צריך לשנות בה.
<מירה סלומון: כתוב "בסעיף זה עובד המועצה לענף הלול ועובד רשות מקומית".
<אבי שפירא: אני הייתי משנה כאן את עובדי רשות מקומית, פשוט לשנות את ההגדרה.
<אבי שפירא: עובדי הרשות המקומית שעוסקים בפיקוח בנקודות הייצור, ואת זה להגדיר.
<נעה בן שבת: אם אתה עובר להגדרות, יש לנו את ההגדרה בסוף, ב-(10), ואתה אומר "עובד המועצה לענף הלול, מי שערב תחילתו של סימן זה".
<נעה בן שבת: אנחנו לא אומרים ערב תחילתו של סימן זה אלא אנחנו אומרים ערב פרסומו של החוק או תחילתו של הפיקוח.
<נעה בן שבת: אנחנו אומרים מי שהיום עובד.
<לירז דמביץ כהן: רק מי שהיום עובד.
<לירז דמביץ כהן: צילום תמונת מצב.
<לירז דמביץ כהן: לומר פרסום החוק, זה בסדר.
<ליאורה סידי: הלשכה המשפטית בהסתדרות.
<ליאורה סידי: שתי הערות.
<ליאורה סידי: כדי למנוע את המצב אותו העלית שלא יהיה איזשהו ואקום, כתוב כאן שבחרה רשות מקומית שלא להעסיק את הרופאים הווטרינרים, הייתי משנה את הניסוח כך שזה לא בחרה שלא להעסיק את הרופאים הווטרינרים ואז הם כביכול לא מועסקים אלא פשוט לכתוב שבחרה הרשות המקומית להפסיק את הפעילות.
<שי בירן: הפעילות תבוצע על ידי עובדי התאגיד.
<ליאורה סידי: בדיוק.
<נעה בן שבת: כיוון שהנוסח ששי הקריא מדבר על הודעה שהרשות המקומית שבוחרת כך, שהמועצה שלה החליטה כך, היא מודיעה בכתב למנהל.
<נעה בן שבת: אנחנו נגיד שאם היא הודיעה למנהל, אז מופעל כל המנגנון.
<נעה בן שבת: ההודעה למנהל מחייבת אותו להודיע למנהל התאגיד ואז מנהל התאגיד חייב.
<שי בירן: מה שליאורה אומרת זה עדיין תקף לאחר שמה הודיעה הרשות למנהל?
<שי בירן: היא הודיעה שהיא רוצה שהפעילות תבוצע על ידי עובדי התאגיד.
<שי בירן: זה צריך להיות מסונכרן.
<ליאורה סידי: דבר שני, לגבי החידוד של ההגדרה של עובד רשות מקומית.
<ליאורה סידי: צריך איכשהו להכניס לתוך ההגדרה את העובדים באיגודי ערים.
<מירה סלומון: זה כבר כתוב.
<שי סומך: לפי חוק הפרשנות.
<מירה סלומון: זה כתוב מפורשות.
<נעה בן שבת: עובד רשות מקומית בהגדרה הזאת, רופא וטרינר שערב פרסומו של פרק זה, ואנחנו מתקנים ואומרים: היה עובד רשות מקומית – אפשר להוריד את לעניין זה יראו איגוד ערים – ובאותו מועד הוא ביצע פיקוח וטרינרי.
<נעה בן שבת: אתם אמרתם שאנחנו צריכים להפריד כאן.
<נעה בן שבת: אנחנו צריכים לדעת האם זה בית מטבחיים, בית שחיטה לעופות או מפעל או בית קירור לייצור מפעל בשר.
<נעה בן שבת: זה אחד.
<נעה בן שבת: או בשווקים.
<אבי שפירא: סעיף (1) חל על ההגדרה שלה ו-(1א) בעצם חל על וטרינר שאין לו הגדרה כאן כרגע.
<נעה בן שבת: אבל הוא מפקח והוא עושה פיקוח וטרינרי בשווקים.
<נעה בן שבת: בכל מקרה, מינויו אושר בידי מנהל השירותים הווטרינריים במשרד החקלאות וזה רק לגבי מי שעושה את הפיקוח במפעלים?
<אבי שפירא: לגבי כולם חוץ מהדבר האחרון שרשום שם, מפעל.
<אבי שפירא: הפיקוח הוא על בית מטבחיים וזה משרד החקלאות.
<אבי שפירא: בית שחיטה לעופות, גם זה משרד החקלאות.
<אבי שפירא: מפעלים לייצור, גם משרד החקלאות.
<אבי שפירא: אבל יש עוד מפעלי בשר לעיבוד מקומי שהם תחת אחריות משרד הבריאות ויש שם רופאים וטרינרים של הרשויות המקומיות שמועסקים.
<נעה בן שבת: והיום הרופאים האלה מקבלים מינוי ממישהו?
<נעה בן שבת: אז המפעל וגם השווקים, לא מקבלים מינוי.
<נעה בן שבת: לגביהם לא תחול הסיפא הזאת.
<מירה סלומון: אני מבקשת להתייחס להערה הראשונה של ההסתדרות שהתייחסה ל"בחרה רשות מקומית שלא להעסיק את הרופאים הווטרינרים בשווקים כאמור בסעיף 223(א)".
<מירה סלומון: סעיף 223(א) כפי שהקריא אותו עורך דין סומך, אומר: "על אף הוראות סעיף 222, מועצת רשות מקומית שבה הרופאים הווטרינרים מוסמכים בשווקים מבין עובדי הרשות המקומית, רשאית להודיע בכתב למנהל כי היא מעוניינת שכל הרופאים הווטרינרים שיהיו מוסמכים לבצע פיקוח וטרינרי בשווקיה לא יהיו מבין עובדיה" ואז נאמר שהיא צריכה להגיש את ההודעה הזאת 120 ימים לפחות לפני שהם באמת עוברים להיות עובדי התאגיד.
<מירה סלומון: לכן אני לא רואה באמת בעיה של פער בין המועד שבו הם מועסקים אצלנו לבין המועד שבו הם נקלטים בתאגיד.
<מירה סלומון: אם בכלל צריך לעשות פיין טיונינג בעניין הזה, זה צריך להיות ב-223 כי הסעיף הזה מפנה ל-223(א).
<מירה סלומון: אני לא חושבת שצריך לעשות פיין טיונינג.
<מירה סלומון: אני עוד אלמד את זה בבית ואוודא את הנקודה.
אלי אלאלוף: אני מודיע שאני לא אלמד בבית.
<אורי אפלבום: עובד כאמור בפסקה (1) או (1א) שהמנהל הכללי של התאגיד הציע לו להתקבל לעבוד בתאגיד לפי הוראות הפסקות האמורות, ישיב להצעה בתוך 21 ימים מיום קבלתה.
<אורי אפלבום: לא השיב העובד להצעה בתוך התקופה האמורה, יראו אותו כמי שסירב להצעה.
<נעה בן שבת: מה קורה עם עובד כזה?